
转讜住驻讜转



 讗讬谉 驻讬专讜砖 诇拽讟注 讝讛 

讛诪讗讬专讬

讗注"驻 砖讻诇 讗讚诐 爪专讬讱 诇讛讝讛专 讘讻讘讜讚 讘谞讬 讗讚诐 诪"诪 讘讻讘讜讚 专讘讜转讬讜 讛讜讗 爪专讬讱 诇讛讝讛专 讘讬讜转专 讻诪讜 砖讬转讘讗专 讘诪拽讜诪讜 讚专讱 讛注专讛 讗诪专讜 诪驻谞讬 诪讛 谞注谞砖 讙讞讝讬 诪驻谞讬 砖拽专讗 诇专讘讜 讘砖诪讜:





讬讚 专诪"讛

专讘讗 讻讬 讛讜讜 诪讬讬转讜 诇讬讛 讟专讬驻转讗 讻讬 讛讜讛 讞讝讬 讘讛 讟注诪讗 诇讛讬转专讗 讗诪专 转讗 讞讝讜 讚拽讗 砖专讬谞讗 诇讻讜 注讜专讘讗 讚讘专 砖讛讬讗 讘讞讝拽转 讗讬住讜专 讻注讜专讘 讜驻砖讜讟讛 讛讬讗. 专讘 驻驻讗 讗诪专 讻讙讜谉 讚讗诪专 讛谞讬 专讘谞谉 转"讞 讗诇讜 诇砖讜谉 讘讬讝讜讬 砖讛讬讛 诇讜 诇讜诪专 专讘讜转讬谞讜 砖讘诪拽讜诐 驻诇讜谞讬. 诇讜讬 讘专 砖诪讜讗诇 讜专讘 讛讜谞讗 讘专 讞讬讬讗 讛讜讜 拽讗 诪转拽谞讬 诪讟驻讞讜转 住驻专讬诐 讘讬 专讘 讬讛讜讚讛 讗诪专讬 诇讬讛 讛讗 诪讙诇转 讗住转专 讻讜' 诪讙诇讛 讝讜 砖诇 讗住转专 诇砖讜谉 讘讬讝讜讬 讜讚诪讬 诇讛谞讬 专讘谞谉 讜诪砖"讛 讗讬讬转讬谞谉 诇讛 讛讻讗 讙讘讬 砖诪注转转讗 讚专' 驻驻讗 讜讛讻讬 诪住转讘专 驻讬' 讗讞专讬诐 诪砖讜诐 讚讗诪专讬 诇讗 讘注讬讗 诪讟驻讞转 砖讛讬转讛 讘讝讜讬讛 讘注讬谞讬讛诐 讜讛讬讛 诇讛诐 诇讜诪专 讚专讱 砖讗诇讛 爪专讬讻讛 讗讜 讗讬谞讛 讜讗讬谞讜 谞专讗讛 讘注讬谞谞讜. 专' 谞讞诪谉 讗诪专 讗驻讬拽讜专讜住 讝讛 讛拽讜专讗 专讘讜 讘砖诪讜:



讗诪专 专' 讬讜讞谞谉 诪驻谞讬 诪讛 谞注谞砖 讙讞讝讬 诇讟专讚讜 诪谉 讛注讛"讘 诪驻谞讬 砖拽专讗讜 诇专讘讜 讘砖诪讜 砖谞讗诪专 讜讝讛 讘谞讛 讗砖专 讛讞讬讛 讗诇讬砖注 讗讘诇 注讜谞砖 (诇讗) 讚爪专注转 诇讗 拽讗 讘注讬 讞讚讗 讚讛转诐 诪驻专砖 讟注诪讗 诪砖讜诐 诪注砖讛 讚谞注诪谉 讜转讜 讚诪注砖讛 讚拽专讬讬讛 诇专讘讬讛 讘砖诪讬讛 诇讘转专 爪专注转 讛讜讬讗. 



讬转讬讘 专' 讬专诪讬讛 拽诪讬讛 讚专' 讝讬专讗 讜讬转讬讘 讜拽讗诪专 讻讜' 讗诪专 诇讬讛 讛讛讜讗 住讘讗 讬讬砖专 讜讻谉 讗"专 讬讜讞谞谉 讬讬砖专. 讛讛讜讗 住讘讗 讗"诇 诇讻讜诇讛 诪讬诇转讗 诪讬讛讜 讘专讬砖讗 讗诪专 诪砖诪讗 讚谞驻砖讬讛 讜讛讚专 拽讗诪专 诪砖诪讗 讚专' 讬讜讞谞谉 讗诪专 诇讬讛 讻讬 讛讗讬 讙讜谞讗 诪讬 诪讬讞讝讬 讻讬 讗驻拽专讜转讗 诪砖讜诐 讚讗诪专 诪讬诇转讗 拽诪讬 专讘讬讛 讜诪讬讞讝讬 讻诪讗谉 讚爪专讬讱 诇讬讛 专讘讬讛 讗诪专 诇讬讛 讛讗讬 住讬讜注讬 拽讗 诪住讬讬注 诇讬讛 讗诇讗 讗讬 砖诪讬注 诇讱 讚讛讜讬 讻讬 讗驻拽专讜转讗 讻讬 讛讗 讚专讘讬 讬讜讞谞谉 讻讜'. 驻讬' 讘注讬转讗 讚爪讜诇爪诇转讗 讘爪讬诐 砖诇 注讜祝 拽讟谉 讛谞拽专讗 讻讱:



诪转讬讘讬 讜讗讜诇讱 讗转讻诐 拽讜诪诪讬讜转 砖转讬 拽讜诪讜转 诪砖诪注 诪讗转讬诐 讗诪讛 讻砖转讬 拽讜诪讜转 砖诇 讗讚诐 讛专讗砖讜谉 砖讛讬转讛 拽讜诪转讜 诪讗讛 讗诪讛 讻讚讗讬转讗 讘驻' 讗讞讚 讚讬谞讬 诪诪讜谞讜转 (住谞讛讚专讬谉 诇"讞:) 专' 讬讛讜讚讛 讗讜诪专 诪讗讛 讗诪讛 讻谞讙讚 讛讬讻诇 讜讻讜转诇讬讜 讻谞讙讚 讗讜专讱 讻诇 讛讛讬讻诇 注诐 讻转诇讬讜 讻讬爪讚 讛专讬 讛讜讗 讗讜诪专 讜讛讘讬转 讗砖专 讘谞讛 讛诪诇讱 砖诇诪讛 诇讛' 砖砖讬诐 讗诪讛 讗专讻讜 讜讻讜转诇 诪讝专讞讬 砖砖 讜讻讜转诇 诪注专讘讬 砖砖 讛专讬 讬"讘 讜讗诪讛 讟专拽住讬谉 讛专讬 讬"讙 讗诪讜转 讜专讞讘讜 砖诇 讗讜诇诐 注砖专 讗诪讜转 注诇 驻谞讬 讗讜专讱 讛讘讬转 讚讻转讬讘 讜讛讗讜诇诐 讻讜' 注砖专 讘讗诪讛 专讞讘讜 注诇 驻谞讬 讛讘讬转 讛专讬 砖诪讜谞讬诐 讜砖诇砖 讜讻讜转诇 讛讗讜诇诐 砖砖 讛专讬 砖诪讜谞讬诐 讜转砖注 讜讛转讗 砖讗讞讜专讬 讛讗讜诇诐 专讞讘讜 砖砖 讜讻讜转诇 讛转讗 讞诪砖 讛专讬 诪讗讛 讜讻转讬讘 讗砖专 讘谞讬谞讜 讻谞讟讬注讬诐 讻诇讜诪专 注转讬讚讬诐 讘谞讬谞讜 诇注转讬讚 诇讛讬讜转 讻谞讟讬注讬诐 讻转讘谞讬转 讛讬讻诇 讘谞讬 诪讗讛 讗诪讛 讜讛讬讻讬 住"讚 讚诇讗 讛讜讬 驻转讞讗 讟驻讬 诪注砖专讬诐 讗诪讛 讜诪驻专拽讬谞谉 讻讬 拽讗诪专 专' 讬讜讞谞谉 讘讻讜讬 讚注讬讬诇 讝讬拽讗 诪讬谞讬讬讛讜 讗讘诇 驻转讞讬 讙讘讬讛讬 诇讛讜 讟驻讬. 讜注诇讛讜 诇转专讜驻讛 讞讚 讗诪专 诇讛转讬专 驻讛 砖诇 诪注诇讛 驻讛 讗诇诪讬诐 讜讞讚 讗诪专 诇讛转讬专 驻讛 砖诇 诪讟讛 诇驻拽讜讚 注拽专讜转:



讻诇 讛诪砖讞讬专 驻谞讬讜 讻讜' 砖谞讗诪专 讬专讜讬讜谉 诪讚砖谉 诇砖讜谉 讜讛专讬诐 讗转 讛讚砖谉 诪诪砖 讗诐 讛诐 诪专注讬讘讬诐 注爪诪谉 讜专讜讬谉 诪讚砖谉 讘讬转讱 诪转讜讱 专注讘诐 讘注讛"讝 谞讞诇 注讚谞讬讱 转砖拽诐 诇注讛"讘. 讜注转讬讚 讛诪拽讜诐 诇转转 诇讻诇 爪讚讬拽 讜爪讚讬拽 诪诇讗 注诪住讜 砖诇 诪拽讜诐 讜诇砖讜谉 诪砖诇 讛讜讗 讬注诪住 诇谞讜. 讜讛拽砖讬谞讜 讜讻讬 讗驻砖专 诇讜诪专 讻谉 讜讛专讬 讻讘专 谞讗诪专 诪讬 诪讚讚 讘砖注诇讜 诪讬诐 讜砖诪讬诐 讘讝专转 转讻谉 讜谞诪爪讗 砖讗讬谉 讻讗谉 诪拽讜诐 砖诪讻讬诇 诪诇讗 注讜诪住讜. 讜诪驻专拽讬谞谉 砖讛拽讘"讛 谞讜转谉 诇讻诇 爪讚讬拽 讜爪讚讬拽 砖诇砖 诪讗讜转 讜注砖专 注讜诇诪讜转 讜讛诐 讬讜讻诇讜 诇讛讻讬诇 讻诇 讛讟讜讘讛 讛讝讗转 讜讚讘专讬诐 讛诇诇讜 讻讜诇谉 诇砖讜谉 诪砖诇 讛谉 讻谞讙讚 讛讟讜讘讛 讛讙讚讜诇讛 砖注转讬讚 讛拽讘"讛 诇讛砖驻讬注 诇爪讚讬拽讬诐 诇注讛"讘 诇讜诪专 砖砖拽讜诇讛 讻谞讙讚 砖诇砖 诪讗讜转 讜注砖专 注讜诇诪讜转 讘注讛"讝 讜驻砖讜讟 讛讜讗:



转谞讬讗 讛讬讛 专' 诪讗讬专 讗讜诪专 讘诪讚讛 砖讗讚诐 诪讜讚讚 讘讛 诪讜讚讚讬谉 诇讜 讛讜讗 谞转谉 诪诇讗 注讜诪住讜 讛拽讘"讛 谞讜转谉 诇讜 诪诇讗 注讜诪住讜 讗诪专 诇讜 专' 讬讜讚讛 讜讻讬 讗驻砖专 诇讜诪专 讻谉 讜讛诇讗 讗讬谉 讗讚诐 讬讻讜诇 诇拽讘诇 讟讜讘讛 诪专讜讘讛 讻讝讗转 讗诪专 诇讜 讻砖诐 砖谞讜转谉 讻讞 讘专砖注讬诐 讻讜':





诪讛专砖"讗 - 讞讬讚讜砖讬 讗讙讚讜转

讜砖讗诪专 诪注讜诇诐 诇讗 砖专讜 诇谉 注讜专讘讗 讜诇讗 讗住专讜 诇谉 讬讜谞讛 讻讜' 讚讘讻诪讛 讚讜讻转讬谉 转诇讛 讛讟讜诪讗讛 讘注讜专讘 讻诪讜 诇讗 诇讞谞诐 讛诇讱 讛讝专讝讬专 讗爪诇 注讜专讘 诇驻讬 砖讛讜讗 讟诪讗 诪驻讜专住诐 讜砖讟讜祝 讘讝诪讛 砖讛讜讗 讗讞讚 诪讛诪砖诪砖讬诐 讘转讬讘讛 讜诇讛讬驻讱 讘讬讜谞讛 砖转诇讛 讘讻"诪 讛讟讛讜专讬诐 讘讜 讻诪讜 讬讜谞转讬 讘讞讙讜讬 讛住诇注 讜讙讜' 诇驻讬 砖讛讜讗 讗讬谞讜 诪讝讚讜讜讙 专拽 诇讘转 讝讜讙讜 讜诪驻讜专住诐 诇讟讛讜专 讜讝"砖 诪讗讬 讗讛谞讜 诇谉 专讘谞谉 讚诪注讜诇诐 诇讗 砖专讜 诇谉 讚讘专 讛谞专讗讛 讟诪讗 讻注讜专讘 讜讻谉 诇讗 讗住专讜 诇谉 讚讘专 讛谞讙诇讛 讜谞专讗讛 诇讟讛讜专 讻讬讜谞讛 讜注"讝 专讘讗 讻讬 讛讜讜 诪讬讬转讬 讟专驻讛 拽诪讬讛 讜讞讝讗 讘讬讛 讗讬讛讜 讟注诪讗 诇讛转讬专讗 砖讗讬谞讜 讙诇讜讬 诇讛转讬专讗 讗诇讗 诇驻讬 讛谞专讗讛 讛讬讛 讛讚讘专 讗住讜专 讗"诇 讞讝讬 讚拽讗 砖专讬谞讗 诇讻讜 注讜专讘讗 讜讻谉 诇讛讬驻讱 讘讞讝讬 诇讬讛 讟注诪讗 诇讗讬住讜专讗 讜拽"诇:


讗诪专讬 讛讗 诪讙诇转 讗住转专 诇讗 讘注讬 诪讟驻讞转 讻讜'. 讗驻砖专 讚住讘专讬 讻诪"讚 讘驻"拽 讚诪讙讬诇讛 诪讙讬诇转 讗住转专 讗讬谞讜 诪讟诪讗 讬讚讬诐 讜诇讗 讘专讜讛"拽 谞讗诪专讛 诇讬讻转讘 讜诇讻讱 诇讗 讘注讬 讘讛 诪讟驻讞转 讻讚讘注讬谞谉 讘砖讗专 住驻专讬 讛拽讚砖 讻讚讗诪专讬谞谉 专"驻 讘谞讬 讛注讬专 讜讛讬讬谞讜 讗驻拽讬专讜转讗 讻讬讜谉 讚讗讬讻讗 讻诪讛 转谞讗讬 讚驻诇讬讙讬 讛转诐 诇讗 讛"诇 诇诪讬驻住拽 讛诇讻讛 讻谞讙讚 专讘谉 专讘 讬讛讜讚讛 讜注讜讚 讬"诇 讚讛讬讬谞讜 讗驻拽讬专讜转讗 砖讝诇讝诇讜 讘诪讙诇转 讗住转专 讚讗注"讙 讚诇讗 谞讗诪专讛 诇讬讻转讘 讘专讜讞 讛拽讜讚砖 诪"诪 诇拽专讜转 讗讜转讛 谞讗诪专讛 讘专讜讞 讛拽讜讚砖 讻讚讗诪专讬谞谉 讛转诐 讜讗讬谉 诇讝诇讝诇 讘讛 讜讚讜"拽:


诪驻谞讬 诪讛 谞注谞砖 讙讞讝讬 诪驻谞讬 砖拽专讗 诇专讘讜 讻讜'. 谞专讗讛 讚诇讗讜 注诇 讛爪专注转 讗诪讜专 砖讛专讬 讛讜讗 诪驻讜专砖 讘拽专讗 砖谞注谞砖 讘爪专注转 注诇 砖诇拽讞 讛讻住祝 讜讘讙讚讬诐 诪谞注诪谉 讗诇讗 注诇 诪讛 砖砖谞讬谞讜 诇拽诪谉 砖讙讬讞讝讬 讗讬谉 诇讜 讞诇拽 诇注讜讛"讘 诇讗 讛讬讛 专讗讜讬 诇注讜谞砖 讝讛 讗诇讗 诪驻谞讬 砖拽专讗 诇专讘讜 讘砖诪讜 讜拽"诇:


谞讞诇 诪讘讬转 拽讚砖讬 讛拽讚砖讬诐 讻讜'. 讻讜诇讛 诪讬诇转讗 诪驻讜专砖 讘拽专讗 讘讻诇 讛注谞讬谉 砖诐. 讗诇讗 讚拽讗诪专 砖讬砖 诇讛讗诪讬谉 讘讝讛 砖讛讚讘专讬诐 讻驻砖讟谉 砖诇讗 转讗诪专 诇讛讜爪讬讗谉 诪诪砖诪注谉 砖谞讗诪专讜 讘讚专讱 诪砖诇 讻诪讜 讜讛讬讛 讻注抓 砖转讜诇 注诇 驻诇讙讬 诪讬诐 讜讙讜' 讜拽讗"诇 讛讛讜讗 住讘讗 讬讬砖专 诇驻专砖 讛讚讘专讬诐 讻驻砖讟谉 讜拽讘注讬 专' 讬专诪讬讛 诇诪讬诪专 讚诪讞讝讬 讻讗驻拽讬专讜转讗 诇注诇讜转 注诇 讚注转讜 诇驻专砖 讛讚讘专讬诐 讚专讱 诪砖诇 讻讬 讻谉 讚专讱 讛讗驻讬拽讜专住讬诐 诇讛讜爪讬讗 讛讚讘专讬诐 诪诪砖诪注谉 讜讗"诇 讚讗讚专讘讛 讚住讬讜注讬 诪住讬讬注 诇讱 讘诪讛 砖讗"诇 讬讬砖专 谞讙讚 讛诪讬谞讬诐 讗诇讗 讗讬 砖诪讬注 诇讱 讛讗 砖诪讬注 诇讱 讻讜' 讚诇讙诇讙 注诇讬讜 讗讜转讜 转诇诪讬讚 讜诇讗 讛讗诪讬谉 诇讛注诪讬讚 讛讚讘专讬诐 讻驻砖讟谉 注讚 讚讞讝讬谞讛讜 诇诪讛"砖 讚讛讜讜 诪谞住专讬 讗讘谞讬诐 讟讜讘讜转 讻讜' 讛讗 讜讚讗讬 讚专讱 讛诪讬谞讬诐 讛讜讗 砖诇讗 诇讛讗诪讬谉 砖讛讚讘专讬诐 讻诪砖诪注谉. 讜讬转专 讚讘专讬 诪讗诪专 讝讛 诪驻讜专砖 讘驻专拽 讛住驻讬谞讛 注"砖:


讜注诇讛讜 诇转专讜驻讛 讞讚 讗诪专 诇讛转讬专 讻讜'. 讚诇驻讬 驻砖讜讟讜 诪诇' 专驻讜讗讛 讛转讬"讜 谞讜住驻转. 讜砖讗诪专 诇转讜讗专 驻谞讬诐 砖诇 讘注诇讬 讛驻讛. 专"诇 讘注诇讬 讛驻讛 砖讛讬讜 讛讜讙讬诐 讛转讜专讛 讘驻讛 讻讚讗诪专讬' 诇注讬诇 砖讛讗讚诐 诇注诪诇 驻讛 谞讘专讗 讜诇驻讬 砖讛诐 诪砖讞讬专讬谉 驻谞讬讛诐 注诇 讛转讜专讛 讘注讜讛"讝 讬讛讬讛 诇讛诐 转讜讗专 驻谞讬诐 诇注讛"讘 讜注"讝 住诪讱 诪讗诪专 讻诇 讛诪砖讞讬专 驻谞讬讜 注诇 讚讘专讬 转讜专讛 讻讜' 砖谞讗诪专 诪专讗讛讜 讻诇讘谞讜谉 讘讞讜专 讜讙讜' 驻讬专砖"讬 讚讻转讬讘 诇注讬诇 诪讬谞讬讛 砖讞讜专讜转 讻注讜专讘 讜讙讜' 讻诪讛 拽专讗讬 讚诇注讬诇 诪讬谞讬讛 讻转讬讘 讜谞专讗讛 诇驻专砖 讚讘讞讜专 谞诪讬 诪砖诪注讜 砖讞专讜转 讻诪讜 讛讬诇讚讜转 讜砖讞专讜转 讛讘诇 讜讘诇砖讜谉 讛诪砖谞讛 讜谞讞 诇转砖讞讜专转 讜讘砖讞讜专讜转 讻注讜专讘 驻讬专砖"讬 讙"讻 注"砖 砖讛讜讗 谞讜讬 诇讘讞讜专 讜诇讝讛 讗诪专 砖讛讗讚诐 讝讜讻讛 砖诪专讗讛讜 讘注讜讛"讘 诪讘讛讬拽 讻诇讘谞讜谉 讗诐 讛讬讛 讘讞讜专 讻讗专讝讬诐 砖讛讬讛 诪砖讞讬专 驻谞讬讜 讘注讜讛"讝 讘讘讞专讜转讜 砖讛讜讗 注转 讛砖讞专讜转 砖讛讗讚诐 讘讻讞讜 诇诇诪讜讚 转讜专讛:


讻诇 讛诪专注讬讘 讻讜' 讛拽讘"讛 诪砖讘讬注讜 诇注讜讛"讘 砖谞讗诪专 讬专讜讬讜谉 诪讚砖谉 讘讬转讱 讜讙讜'. 驻讬专砖"讬 讚诇注讬诇 诪讬谞讬讛 诪讛讗讬 拽专讗 诪讬讬专讬 注谞讬讬谞讗 讚诪专注讬讘 注爪诪讜 讻讜' 注讻"诇 诪驻讜专砖 诇讗 讬讚注谞讗 注谞讬谞讗 讚诪专注讬讘 注爪诪讜 诇注讬诇 诪讬谞讬讛 讘讻讜诇讬 讛讗讬 诪讝诪讜专讗 讜讬砖 诇驻专砖 讚讘拽专讗 讚诇注讬诇 诪讬谞讬讛 讻转讬讘 诪讛 讬拽专 讞住讚讱 讗诇讛讬诐 讜讘谞讬 讗讚诐 讘爪诇 讻谞驻讬讱 讬讞住讬讜谉 讜注"驻 诪"砖 讘驻专拽 讻"讙 讚讘讚讜专讜 砖诇 专"讬 讘专 讗诇注讗讬 讛讬讜 砖砖讛 转诇诪讬讚讬诐 诪转讻住讬谉 讘讟诇讬转 讗' 讜讛讬讬谞讜 砖讛讬讜 诪专注讬讘讬谉 注爪诪谉 注诇 讚"转 讜讗祝 讟诇讬转 诇讗 讛讬讛 诇讻诇 讗讞讚 诪讛谉 讻讚专讱 讟诇讬转 砖诇 转"讞 砖讛讜讗 讙讚讜诇 讻讚讗诪专讬' 驻' 讛诪讜讻专 驻讬专讜转 专拽 讻谞祝 讗讞讚 诪讛讟诇讬转 讛讬讛 讚讬 诇讛诐 讜讝"砖 诪讛 讬拽专 讞住讚讱 讗诇讛讬诐 讘注讬谞讬 转"讞 砖讛专讬 讘爪诇 讻谞驻讬讱 讬讞住讬讜谉 讚讚讬 诇讛谉 讻谞祝 讗讞讚 诪讟诇讬转 砖专讗讜讬 诇转"讞 讜拽"诇:


注转讬讚 讛拽讘"讛 诇讬转谉 诇讻诇 爪讚讬拽 诪诇讗 注讜诪住讜 讻讜'. 讻讬 讛砖讻专 砖讛讜讗 讬转' 讘"讛 谞讜转谉 讛讜讗 诇驻讬 讬讻诇转讜 砖讛讜讗 讘讘"转 讜诇讗 诇驻讬 讛诪拽讘诇 砖讛讜讗 讘注诇 转讻诇讬转 讜讝"砖 讘专讜讱 讛' 讬讜诐 讬讜诐 讬注诪住 讜讙讜' 砖讘专讻转 讛' 讬讛讬讛 诇驻讬 讬讻讜诇转讜 讬讜诐 讬讜诐 讬注诪住 讬讜诐 砖诇 讛拽讘"讛 砖讛讜讗 讗诇祝 砖谞讬诐 谞讙讚 讬讜诐 讗讞讚 砖诇 讗讚诐 讬注诪住 诇谞讜 讜讝讛 砖转诪讛 讗讘讬讬 讜讻讬 讗驻砖专 讻讜' 讻讬 讛讗讚诐 砖讛讜讗 讘注诇 转讻诇讬转 讬拽讘诇 砖讻专 讻"讻 砖讛讜讗 讘讘"转 诇驻讬 讛谞讜转谉 讻诪"砖 诪讬 诪讚讚 讜讙讜' 砖诪讚转讜 讙讚讜诇讛 注讚 讘讘"转. 讜讛砖讬讘 诇讜 注转讬讚 讛拽讘"讛 诇讬转谉 诇讻诇 爪讚讬拽 讜爪讚讬拽 砖"讬 注讜诇诪讜转 砖谞讗诪专 诇讛谞讞讬诇 讗讜讛讘讬 讬"砖 讜讙讜'. 砖诇讗 谞讝讻专 讘拽专讗 诪讛讜 讗讜转讜 讛讬"砖 讜注"讻 讚专砖讜讛讜 讘讙讬' 讬"砖 注讜诇诪讜转 讚讘讗讜转谉 注讜诇诪讜转 讬讻讜诇 讛讗讚诐 诇拽讘诇 砖讻专讜 讻"讻 讜注讬' 讘讝讛 住讜祝 诪住讻转 注讜拽爪讬谉 讜诇驻讬 讛拽专讬 讗讜讛讘讬 讘诇砖讜谉 专讘讬诐 讗讘诇 诇驻讬 讛讻转讬讘 讗讜讛讘讬 讘诇砖讜谉 讬讞讬讚 讚专砖讜讛讜 讘讜 诇讻诇 讗讞讚 诪讗讜讛讘讬 讜注讚"讝 讗专"诪 讘诪讚讛 砖讗讚诐 诪讜讚讚 诪诇诪讟讛 诪讜讚讚讬谉 诇讜 砖讻专 诪诇诪注诇讛 讘讘"转 讜转诪讛 专"讬 讜讻讬 讗驻砖专 诇讗讚诐 诇拽讘诇 砖讻专 讻"讻 讜讛砖讬讘 讘诪讚讛 讟讜讘讛 讻转讬讘 讜讬爪讜 砖讞拽讬诐 拽专讗谉 讻讗谉 砖讞拽讬诐 注"砖 砖砖讜讞拽讬诐 诪谉 诇爪讚讬拽讬诐 讻讚讗诪专讬' 讘讞讙讬讙讛 讜讗诪专 讜讚诇转讬 砖诪讬诐 驻转讞 讻讗谉 讘讟讜讘讛 讻讬谞讛 讛驻转讬讞讛 注诇 砖诪讜 讬转讘' 讘"讛 讜诇讻讱 讛讬转讛 诪专讜讘讛 砖谞讬 讚诇转讜转 讗讘诇 讘驻讜专注谞讜转 讻转讬讘 谞驻转讞讜 讻讗讬诇讜 谞驻转讞讜 诪讗讬诇讬讛谉 讻讬 诪讚转 讛驻讜专注谞讜转 诪注讜讟讛 专拽 砖谞讬 讗专讜讘讜转 讜诪讘讬讗 专讗讬讛 诪驻讜专注谞讜转 砖讛讜讗 讛谞专讗讛 诇注讬谞讬诐 砖讗"讗 诇讗讚诐 诇住讘讜诇 讘注讜讛"讝 讛专讘讛 砖讛专讬 讗讚诐 诪讜砖讬讟 讗爪讘注讜 讘讗讜专 诪讬讚 谞讻讜讛 讜讗注驻"讻 讻转讬讘 讜讬爪讗讜 讜专讗讜 讜讙讜' 讚讛讬讬谞讜 砖讬专讗讜 讚讘专 谞驻诇讗 讘注讬谞讬讛诐 注诇 讛驻讜砖注讬诐 讻讬 转讜诇注转诐 诇讗 转诪讜转 讻讬 讚讘专 砖讗讬谉 诇讜 注爪诐 讻诪讜 讛转讜诇注转 讗讬谞讜 诪转拽讬讬诐 诪砖谞讛 诇砖谞讛 讜转讜诇注转诐 诇讗 转诪讜转 讜讬讛讬讛 拽讬讬诐 诇讛讜住讬祝 诇讛诐 驻讜专注谞讜转 讻诪"砖 拽砖讛 专诪讛 诇诪转 讻诪讞讟 讘讘砖专 讛讞讬 讗诇讗 讻砖诐 砖谞讜转谉 讻讜' 讚讜讚讗讬 讗讬谉 讝讛 讻讞 讛专诪讛 砖转讛讬讛 拽讬讬诐 讻"讻 讗诇讗 砖讛拽讘"讛 谞讜转谉 讻讞 讘专砖注讬诐 诇拽讘诇 驻讜专注谞讜转 讻讱 谞讜转谉 讛拽讘"讛 讻讞 诇爪讚讬拽讬诐 砖讬讛讬讜 诪拽讘诇讬诐 讟讜讘转谉 诇驻讬 讛谞讜转谉 砖讛讜讗 讘讘"转:





讞讻诪转 砖诇诪讛

讙诪' 讛讗讬 诇讗 讘注讬 诪讟驻讞讜转 讻讜' 讻爪"诇:


砖诐 拽诪讬讛 讚专讘讬 讝讬专讗 讜讬转讬讘 讜拽讗诪专. 谞"讘 驻讬' 专' 讝讬专讗:


砖诐 诇讛讜爪讬讗 诪注讬讬谉 谞讞诇 诪讘讬转 讻讜' 讜讻谉 讗诪专 专' 讬讜讞谞谉 讗"诇 讻讜' 讻爪"诇:


专砖"讬 讘讚"讛 讻讙讜谉 讚讗诪专 讻讜' 专讘谞谉 讻砖讛讜讗 诪住驻专 讻讜' 讗讜诪专 讛谞讬 讜诇砖讜谉 讙谞讗讬 讻讜' 讻爪"诇:


讘讚"讛 讗诪专 诇讬讛 讛讛讜讗 住讘讗 讬讬砖专 讜讻谉 讗诪专 讻讜' 讛讚"讗. 讘讚"讛 讻讛"讙 讻讜' 讻讗驻拽专讜转讗 讛住"讚:


讘讚"讛 砖诪砖讜转讬讱 讻讜' 讻爪"诇 砖诪砖讜转讬讱 讻诪讜 砖诪砖 讜诪讙谉 诪讜专讬. 讜谞专讗讛 诇讬 砖诪砖讜转讬讱 讞诇讜谞讜转 讻讜' 砖诪砖 诪诪砖 诇讗讘谞讬 讗拽讚讞 讻讜' 讻爪"诇:


讘讚"讛 讻谞讙讚 讛讬讻诇 讜讻讜转诇讬讜 讻讜' 讜讻讜转诇 诪讝专讞 砖砖 诪讗讜转 讜讻讜转诇 诪注专讘 砖砖 诪讗讜转 讜讗诪讛 讗讞转 讻讜' 讛专讬 诪讗讛 讜讛讬讗讱 讬讻讜诇讬谉 讻讜' 讻讚讗诪专转 讻爪"诇 讜讛住"讚:


讘讚"讛 讗砖专 讘谞讬谞讜 讻讜' 诪讞讜讟讘 注爪讬讱 诇讬砖谞讗 讗讞专讬谞讗 讗讛讬讻诇 讚讘讬转 砖谞讬 拽讗诪专 讚拽讬诐 诇谉 讻讜' 讻爪"诇:


讘讚"讛 讗转诪专 讻讜' 诇转专讜驻讛 讛住"讚:


讘讚"讛 讜讘讗讜转谉 注讜诇诪讜转 讻讜' 讻爪"诇 讜讘讗讜转谉 砖诇砖 诪讗讜转 讜注砖专 注讜诇诪讜转 讬转谉 讛爪讚讬拽 讻讜':





专砖"砖

讙诪专讗 [专讘 驻驻讗 讗砖转诇讬 讜讗诪专 讻讙讜谉 讛谞讬 专讘谞谉 讻讜'. 注诪砖"讻 讘住"讚 讘讘"诪 注"讙 讘] :



砖诐 讗"诇 讛讗讬 住讬讜注 拽讗 诪住讬讬注 诇讬讛. 讻"讛 讙讬' 住讛"讬 讜讘讚"讞 讛讙讬讛讜 诇讱. 讜诇"谞 讚讗祝 讚讘讻"讚 诇砖谞谉 讬转讬讘 驻诇讜谞讬 拽诪讬' 驻诇讜谞讬 讜讬转讬讘 讜拽讗诪专 讻讜' 专"诇 驻诇讜谞讬 专讗砖讜谉 讗诪专 讻诪讜 诇拽诪谉 (拽讬讗) 讜讘住讜讻讛 (讬讗) 讗讘诇 诪爪讬谞讜 讘注"讝 (住"讚 讜) 讜讬转讬讘 专"讗 拽诪讬讛 讚专"讛 讜讬转讬讘 讜拽讗诪专 讻讜' 驻讬专讜砖讜 讚专"讛 拽讗诪专 讻讚诪讜讻讞 砖诐 诇拽诪讬讛 讜诇讻谉 讙诐 讻讗谉 谞讜讻诇 诇驻专砖 讚专"讝 讛讜讗 讚拽讗诪专 注转讬讚 讻讜':



砖诐 讗"诇 专讬拽讛 讗诐 诇讗 专讗讬转 诇讗 讛讗诪谞转 诪诇讙诇讙 讻讜'. 诪砖诪注 讚讛讛拽驻讚讛 讛讬转讛 注诇 诪讛 砖讗诪专 讻砖诐 砖讗诪专转 讻讱 专讗讬转讬 (讜讻"诪 诪诇讬砖谞讗 讚诇注讬诇 讗诇讗 讗讬 砖诪讬注 诇讱 讛讗 讻讜') 讜诪讛 砖诇讗 讛拽驻讬讚 注诇 诪讛 砖诇讙诇讙 注诇讬讜 讘转讞诇讛 诪诪砖 讗讜诇讬 诇讗 砖诪注 专讬讜"讞 讜专砖"讬 诇讗 驻讬' 讻谉:



砖诐 专讬讜"讞 讗诪专 诇转专讜驻讛 诪诪砖 专砖讘谞"讗 讻讜'. 讻爪"诇 讜讛砖讗专 谞专讗讛 诇诪讞讜拽:



砖诐 讗诪专 诇讬讛 诪"讟 诇讗 砖讻讬讞转 讻讜'. 讻爪"诇:



专砖"讬 讚"讛 讗"诇 讛讛讜讗 住讘讗. 讜专讬讜"讞 谞诪讬 讛"拽 讻讚讗诪专转. 讻爪"诇:



专砖"讬 讚"讛 讻谞讙讚 讛讬讻诇. 讜诪讗讞讜专讬 讛讗讜诇诐 转讗 讗' 讻讜'. 谞专讗讛 讚爪"诇 讜诪讗讞讜专讬 讛讛讬讻诇 讗讜 拽"拽 注讬' 住驻"讚 讚诪讚讜转:



专砖"讬 讚"讛 诇讻讜讬 讚讘"讝. 砖讛砖诪砖 讜讛讗讜讬专 谞讻谞住讬谉 讻讜'. 讻爪"诇:





讛讙讛讜转 讬注讘"抓

讙诪' 诪驻谞讬 诪讛 谞注谞砖 讙讬讞讝讬 诪驻谞讬 砖拽专讗 讻讜'. 谞"讘 爪"注 讗讬 注讜谞砖 讚爪专注转 讛讗 拽讚讬诐 讟讜讘讗 讚讛讗 诪注砖讛 讛讜讛 讗讞专 讝"砖 砖砖讘讛 讛讗砖讛 诪讗专抓 驻诇砖转讬诐 讜讝讛 讛专注讘 讛讬讛 讗讞专 讛专注讘 砖诇 诪爪讜专 砖讜诪专讜谉 诇驻讬 住讚专 讛驻专砖讬讜转 讜砖诐 讻转讜讘 讜讗专讘注讛 讗谞砖讬诐 讛讬讜 诪爪讜专注讬诐 讜讙讜' 讜讗专讝"诇 讗诇讜 讙讬讞讝讬 讜讘谞讬讜 讗"讻 讻讘专 谞爪讟专注 讝诪谉 专讘 拽讜讚诐 讝讛. 讜讬"诇 诪转讜讱 讻转讜讘 讝讛 谞诇诪讜讚 砖讻讱 讛讬讛 讚专讻讜 诇拽专讜讗 专讘讜 讘砖诪讜. 讜讚讜讞拽 讻讬 讗讝 讛讬讛 谞讚讞讛 诪专讘讜 讜讗讬谉 诪讝讛 专讗讬讛 注诇 讝诪谉 砖注诪讚 诇驻谞讬讜 讜砖诪砖讜. 讗诪谞诐 讘住"注 诪爪讗转讬 砖讛专注讘 砖诇 讝' 砖谞讬诐 讛讜讗 讗讜转讜 砖诇 砖讜诪专讜谉 讜讘砖谞讛 讛讗讞专讜谞讛 拽诇诇 讗诇讬砖注 讗转 讙讬讞讝讬. 诇驻"讝 砖诪讗 驻讬专讜砖讜 讘住讜祝 砖谞讛 讗讞专 砖讞讝专讛 讛讗砖讛 讜讻讘专 拽专讗讜 讘砖诪讜. 讙诐 讝讛 讚讜讞拽 讙讚讜诇. 讜注讜讚 诪驻讜专砖 讘讻转讜讘 砖诪讬讚 讗讞专 讛诪注砖讛 砖诇拽讞 讛讻住祝 诪谞注诪谉 拽诇诇讜 讜讬爪讗 诪诇驻谞讬讜 诪爪讜专注 讜注讜讚 讗"讻 讘讛讻专讞 砖讛驻专砖讬讜转 谞讻转讘讜 砖诇讗 讻住讚专 讛诪注砖讬诐 讜讗讬谉 诪讜拽讚诐 讜诪讗讜讞专 讙诐 讘谞讘讬讗. 讗诇讗 诪注砖讛 讚谞注诪谉 讛讬讛 讘砖谞讛 讗讞专讜谞讛 砖诇 专注讘 讛诪爪讜专 讜讘住讜驻讜 (讗祝 注诇 驻讬 砖讻转讜讘讬诐 讻诪讛 驻专砖讬讜转 诇驻谞讬讜) 讜讗讬谞讜 诪转拽讘诇 诇爪讬讬专 砖砖诇讞 讘谉 讛讚讚 讗诇 诪诇讱 讬砖专讗诇 诇讗住讜祝 讗讬砖 诪爪专注转讜 讗讞专 讗讜转讜 诪注砖讛 谞住 砖讗讬专注 讗讝. 讗讜诇讬 驻讬专讜砖 谞注谞砖 讛讗诪讜专 讻讗谉 注诇 砖诇讗 谞专驻讗 注讜讚 诪爪专注转讜:





讘谉 讬讛讜讬讚注

讻旨职讙讜止谉 讛指谞值讬 讚旨职讘值讬 讘旨执谞职讬指诪执讬谉 讗指住职讬指讗 讚旨职讗指诪职专执讬 诪址讗讬 讗址讛植谞值讬 诇指谉 专址讘旨指谞址谉 诪值注讜止诇指诐 诇止讗 砖讈指专讜旨 诇指谉 注讜旨专职讘指讗 讜职诇止讗 讗指住职专讜旨 诇指谉 讬讜止谞指讛. 讛讗 讚谞拽讟讬 讛谞讬 转专讬 诪讬谞讬诐 讘诇讘讚, 诪驻谞讬 讚讗诇讜 讛驻讻讬讬诐 讘讟讘注诐 讜诪讝讙诐 讜诪讚转诐 讻讬 讛注讜专讘 诇讛讜讟 讛专讘讛 讗讞专 转讗讜转 讛诪砖讙诇 讚讛讗 讛讜讗 砖诪砖 讘转讬讘讛 讜讻诇 讘注诇讬 讞讬讬诐 诇讗 砖讬诪砖讜, 讜讛讬讜谞讛 诇讛驻讱 讚讛讗 讗讬谞讛 谞讝拽拽转 讗诇讗 诇讘谉 讝讜讙讛 讻诪讜 砖讗诪专讜 专讘讜转讬谞讜 讝"诇.



诪执驻旨职谞值讬 诪指讛 谞侄注直谞址砖讈 讙旨值讬讞植讝执讬 诪执驻旨职谞值讬 砖讈侄拽旨指专指讗 诇职专址讘旨讜止 讘旨执砖讈职诪讜止, 砖讈侄谞旨侄讗直诪址专: "讜址讬旨止讗诪侄专 讙旨值讞植讝执讬 讗植讚止谞执讬 讛址诪旨侄诇侄讱职 讝止讗转 讛指讗执砖旨讈指讛 讜职讝侄讛 讘旨职谞指讛旨 讗植砖讈侄专 讛侄讞直讬指讛 讗直诇执讬砖讈指注" (诪诇讻讬诐 讘' 讞, 讛). 讻转讘 讛专讘 注讬讜谉 讬注拽讘 讗祝 注诇 讙讘 讚讘转专 讛讻讬 讛讜讬 讝讛 砖拽专讗讜 讘砖诪讜, 诪讻诇 诪拽讜诐 砖诪注讬谞谉 诪讬谞讛 讚讜讚讗讬 讛讜讛 专讙讬诇 诇拽专讗讜 讘砖诪讜 诪拽诪讬 讛讻讬 谞诪讬 注讬讬谉 砖诐.
讜讗祝 注诇 讙讘 讚拽讜讚诐 砖谞爪讟专注 诪驻讜专砖 诇讛讚讬讛 讘讻转讜讘 讻砖讛诇讱 讗爪诇 谞注诪谉 拽专讗讜 讗讚讜谞讬 讜诇讗 拽专讗讜 讘砖诪讜 讚讻转讬讘 讗植讚止谞执讬 砖职讈诇指讞址谞执讬 讗值诇址讬执讱职 (诪诇讻讬诐 讘' 讛, 讻讘) 讛转诐 砖讗谞讬 砖讗诐 讛讬讛 拽讜专讗讜 讘砖诪讜 诇讗 讛讬讛 诪讗诪讬谉 讘讜 谞注诪谉 诇转转 诇讜 讛讻住祝 讜讘讙讚讬诐 讘专讗讜转讜 砖讛讜讗 诪讝诇讝诇 讘专讘讜 诇拽专讗讜 讘砖诪讜.
讗讱 拽砖讛 讜讛诇讗 诪驻讜专砖 讘讻转讜讘 砖谞爪讟专注 讘砖讘讬诇 砖诇拽讞 讛讻住祝 诪谞注诪谉 讜砖讬拽专 讘专讘讜 讜谞砖讘注 诇砖拽专? 讜谞专讗讛 诇讬 讘住"讚 讛讻讜谞讛 诪驻谞讬 诪讛 谞注谞砖 讙讞讝讬 砖讚讞讛 讗讜转讜 讗诇讬砖注 讛谞讘讬讗 注"讛 讘砖转讬 讬讚讬诐 讜诇讗 拽讘诇 诇诪讞讜诇 诇讜 讜诇专驻讗转讜 讗讞专 讻讱? 诪驻谞讬 砖拽专讗讜 诇专讘讜 讘砖诪讜.



注指转执讬讚 讛址拽旨指讚讜止砖讈 讘旨指专讜旨讱职 讛讜旨讗 诇职讛指讘执讬讗 讗植讘指谞执讬诐 讟讜止讘讜止转 讜旨诪址专职讙旨指诇执讬旨讜止转 砖讈侄讛值谉 砖讈职诇砖讈执讬诐 注址诇 砖讈职诇砖讈执讬诐 讗址诪旨讜止转, 讜职讞讜止拽值拽 讘旨指讛侄诐 注侄砖讉侄专 讘旨职专讜旨诐 注侄砖讉职专执讬诐 讜旨诪址注植诪执讬讚指谉 讘旨职砖讈址注植专值讬 讬职专讜旨砖讈指诇址讬执诐 (讬砖注讬讛 谞讚, 讬讘). 谞专讗讛 诇讬 讘住"讚 讛讗 讚诪讘讬讗 讗讘谞讬诐 讟讜讘讜转 砖讛诐 砖讈职诇砖讈执讬诐 注址诇 砖讈职诇砖讈执讬诐 诇专诪讜讝 讘讝讛 注诇 讗讜转 爪讚"讬 讚诪谞爪驻"讱 砖讘讜 转讛讬讛 讛讙讗讜诇讛 讛注转讬讚讛 诇讛讬讜转 讘讘"讗 [讘诪讛专讛 讘讬诪讬谞讜 讗诪谉] 砖诪住驻专讜 转转"拽 讜砖诇砖讬诐 驻注诪讬诐 砖诇砖讬诐 注讜诇讛 转转"拽 [30脳30=900].
讜诪讛 砖讞讜拽拽 讘讛诐 注侄砖讉侄专 讘旨职专讜旨诐 注侄砖讉职专执讬诐 诇专诪讜讝 注诇 讗讜转 专讬"砖 砖讬讛讬讛 诇注转讬讚 讘诪拽讜诐 讗讜转 转讬"讜 讘转讬讘转 砖讬转 讻诪讜 砖讻转讘 讛专讘 砖诐 砖诪讜讗诇 讝"诇 (讚祝 讱') 讘砖诐 讝讜讛专 讛拽讚讜砖 注诇 驻住讜拽 讬址注植讟指祝 砖执讈讬转 讞指诪指住 诇指诪讜止 (转讛诇讬诐 注讙, 讜) 砖讘讝诪谉 讛讙讗讜诇讛 讬住讬专 讛拽讚讜砖 讘专讜讱 讛讜讗 讛讛讜讗 谞讞砖 注拽讬诪讗 讜讗讝 诪谉 讗讜转 转讬"讜 讬讛讬讛 专讬"砖 讚讗讝 讗讜转讬讜转 砖执讈讬转 讬讛讬讜 砖讈执讬专 注讬讬谉 砖诐. 讜讗谞讬 讛讜住驻转讬 注诇 专诪讝 讝讛 讚拽讗讬 注诇 讝诪谉 讛讙讗讜诇讛 讘转讬讘转 诇指诪讜止 砖讛讜讗 专讗砖讬 转讬讘讜转 诇职诪讜止注值讚 诪讜止注植讚执讬诐 讜指讞值爪执讬 (讚谞讬讗诇 讬讘, 讝) 诇讻谉 讞讜拽拽 讘讛诐 '注侄砖讉侄专 讘旨职专讜旨诐 注侄砖讉职专执讬诐' 诇讛讜专讜转 注诇 讛讗专转 讗讜转 专讬"砖 讛谞讝讻专 砖诪住驻专讜 诪讗转讬诐 讜讻谉 注砖专 驻注诪讬诐 注砖专讬诐 注讜诇讛 诪讗转讬诐 [20脳10=200] 讜注讬讬谉 诪讛 砖讻转讘转讬 讘住"讚 注讜讚 讘专诪讝 诪讗诪专 讝讛 诇注讬诇 讘讘讗 讘转专讗 讚祝 注"讛.
讜讘讝讛 讬讜讘谉 讘住"讚 讛指讗侄诇侄祝 诇职讱指 砖职讈诇止诪止讛 讜旨诪指讗转址讬执诐 诇职谞止讟职专执讬诐 讗侄转 驻执旨专职讬讜止 (砖讬专 讛砖讬专讬诐 讞, 讬讘) 讚讬讚讜注 讗讚诐 讛专讗砖讜谉 讘讞讟讗讜 驻讙诐 讘讗讜转 讗' 讚'讗指讚指诐' 讜谞砖讗专 讚旨指诐 讜驻讙诐 讘讗讜转 讗' 讚'讗直诪侄转' 讜谞砖讗专 诪值转 砖讛讘讬讗 诪讬转讛 讜讚诐 诇注讜诇诐 讜讻讗砖专 讛讗诇祝 专爪讜谞讜 诇讜诪专 '讗指诇侄祝' 讚讗讚诐 讜讗诇"祝 讚讗诪转 '诇职讱指 砖职讈诇止诪止讛' 讗讝 讗讜转讜 讝诪谉 讬讛讬讛 '诪指讗转址讬执诐' 讛讜讗 讗讜转 专讬"砖 '诇职谞止讟职专执讬诐 讗侄转 驻执旨专职讬讜止' 讗诇讜 讬砖专讗诇.
讜讘讝讛 讬讜讘谉 讘住"讚 砖职讈诪指专 转指旨诐 讜旨专职讗值讛 讬指砖指讈专 (转讛诇讬诐 诇讝, 诇讝) 讻诇讜诪专 转砖诪讜专 讛转诪讬诪讜转 砖转讛讬讛 转指旨诪执讬诐 转执旨讛职讬侄讛 注执诐 讛殖' 讗直诇止拽侄讬讱指 (讚讘专讬诐 讬讞, 讬讙) 讜讗讝 讜旨专职讗值讛 '讬指砖指讈专' 讘讛驻讜讱 讗转讜讜谉 '专值讬砖讈' 讘诪拽讜诐 讗讜转 转讬"讜.
讜讘讝讛 讬讜讘谉 讜职讛指讗直诇止拽执讬诐 注指砖指讉讛 讗侄转 讛指讗指讚指诐 讬指砖指讈专 (拽讛诇转 讝, 讻讟) 讻讬 砖执讈讬转 讛诐 砖讈执讬专 砖讛讜讗 讗讜转讬讜转 '讬指砖指讈专' 讗讱 '讛值诪指旨讛 讘执拽职砖讈讜旨 讞执砖职旨讈讘止谞讜止转 专址讘执旨讬诐' 砖讘讞专讜 讘讗讜转 转讬"讜 砖讞砖讘讜谞讛 讻驻诇讬诐 注诇 专讬"砖 砖讘讞专讜 诇讛讬讜转 砖执讈讬转 讜诇讗 砖讈执讬专. 讜讛谞讛 讘讝诪谉 讛注转讬讚 砖讬讛讬讛 讛砖诐 讬转讘专讱 砖讈执讬专 讗讝 讬讛讬讜 讻诇 讛诇讬诇讜转 讟讜讘讬诐 讻诇讬诇 讛转拽讚砖 讞讙 讜讝讛讜 讛址砖执旨讈讬专 讬执讛职讬侄讛 诇指讻侄诐 讻职旨诇值讬诇 讛执转职拽址讚侄旨砖讈 讞指讙 (讬砖注讬讛 诇, 讻讟).



诪址讗讬 "讜职注指诇值讛讜旨 诇执转职专讜旨驻指讛"? 讞址讚 讗指诪址专: 诇职讛址转旨执讬专 驻旨侄讛 砖讈侄诇 诪址注职诇指讛, 讜职讞址讚 讗指诪址专: 诇职讛址转旨执讬专 驻旨侄讛 砖讈侄诇 诪址讟旨指讛 (讬讞讝拽讗诇 诪讝, 讬讘). 谞专讗讛 诇讬 讘住"讚 砖谞讬 诪拽讜诪讜转 讗诇讜 讛诐 砖诇 驻专讬讛 讜专讘讬讛 讘讚讘讜专 砖讛讜讗 讘驻讛 讛注诇讬讜谉 谞注砖讛 驻专讬讛 讜专讘讬讛 讘转讜专讛 砖讛讬讗 讗砖讛 讛专讜讞谞讬转 讚注住拽 讛转讜专讛 讜讞讚讜砖讬讛 讛诐 讘驻讛 讜讻谉 讘驻讛 讛转讞转讜谉 谞注砖讛 驻专讬讛 讜专讘讬讛 讘讗砖讛 讛讙砖诪讬转. 讜讛谞讛 注指诇侄讛 [105] 讛讜讗 诪住驻专 讻旨址诇职讻旨指诇指讛 [105] 砖讛讜讗 住讜讚 讞讬讘讜专 讛讬住讜讚 讛谞拽专讗 讻诇讻诇 讘住讜讚 诪讛 砖讗诪专讜 专讘讜转讬谞讜 讝"诇 讻诇讻诇 讝讛 讬讜住祝 (讘专讗砖讬转 诪讝, 讬讘) 注诐 讗讜转 讛讗' 讗讞专讜谞讛 砖讛讬讗 住讜讚 讛诪诇讻讜转 讜诪谉 讞讬讘讜专 讬住讜讚 讜诪诇讻讜转 谞诪砖讱 砖驻注 诇驻专讬讛 讜专讘讬讛 讛谉 讘专讜讞谞讬讜转 讛谉 讘讙砖诪讬讜转 诇讻讱 讛注诇讛 讛讬讗 诪住驻专 讝' 驻注诪讬诐 讬志讛 砖讘砖诐 讛讜讬志讛 讜砖诐 讗讛讬志讛 砖讛诐 诪住驻专 注指诇侄讛 [15脳7=105] 讻谞讝讻专 讘讬讞讜讚讬诐.



专址讘旨执讬 讬讜止讞指谞指谉 讗指诪址专: 诇执转职专讜旨驻指讛 诪址诪旨指砖讈. 讻诇讜诪专 诇专驻讜讗讛. 讜诪拽砖讬 诪址讗讬 '诇执转职专讜旨驻指讛', 讛讜讛 诇讬讛 诇诪讬诪专 '讜职注指诇值讛讜旨 诇执专职驻讜旨讗指讛'? 讜诪砖谞讬 谞拽讬讟 诇执转职专讜旨驻指讛 谞讜讟专讬拽讜谉 '转讜讗专 驻谞讬诐 砖诇 讘注诇讬 讛驻讛' 讻诇讜诪专 诇讗讜 诇专驻讜讗讛 砖诇 讞讜诇讗讬诐 讗诇讗 诇专驻讜讗讛 砖诇 转讜讗专 驻谞讬诐 讜讬讛讬讛 讝讛 诇讛诐 诪讚讛 讻谞讙讚 诪讚讛, 讛诐 讛砖讞讬专讜 驻谞讬讛诐 讻讚讬 诇注砖讜转 驻谞讬诐 诇讛诇讻讛 讻谉 讬讛讬讛 诇讛诐 诇注转讬讚 讛讗专转 驻谞讬诐 讜讻诪讜 砖谞讗诪专 讞指讻职诪址转 讗指讚指诐 转指旨讗执讬专 驻指旨谞指讬讜 (拽讛诇转 讞, 讗) 讻诇讜诪专 讞讻诪转 讗讚诐 讘注讜诇诐 讛讝讛 砖讟讜专讞 讘讛 讙讜专诪转 诇讜 讛讗专转 驻谞讬诐 诇注转讬讚 诇讘讜讗 讬注谉 讻讬 注讜讝 驻谞讬讜 讬砖讜谞讛 讘诇讬诪讜讚讜 讘注讜诇诐 讛讝讛 注转讛. 讜谞专讗讛 诇专诪讜讝 转专讜驻讛 '转讜专讛 驻讛' 讻讬 讛转讜专讛 砖讬讜爪讗转 诪驻讬讜 注转讛 讙讜专诪转 诇讜 转专讜驻讛 砖讛讬讗 谞讜讟专讬拽讜谉 '转讜讗专 驻谞讬诐' 诇注转讬讚.



注指转执讬讚 讛址拽旨指讚讜止砖讈 讘旨指专讜旨讱职 讛讜旨讗 诇执讬转旨值谉 诇职讻指诇 爪址讚旨执讬拽 讜职爪址讚旨执讬拽 诪职诇止讗 注讜旨诪职住讜止 (转讛诇讬诐 住讞, 讻). 谞专讗讛 诇讬 讘住"讚 专诪讝 诇驻讬 讚专讻讜 诪诇讜讬 讗讜转讬讜转 注诪住讜 砖讛诐 注讬"谉 讜讬"讜 诪"诐 住诪"讱 讜"讜 注讜诇讬诐 讗讜转讬讜转 讛诪诇讜讬 拽驻 "讘 [182] 讻诪谞讬谉 砖诐 驻讗志讬 [91] 讜砖诐 住讗志诇 [91] 砖诪讛诐 谞诪砖讱 讟讜讘 讛驻专谞住讛 讻讗砖专 诪讻讜讜谞讬诐 讘讛诐 讘驻住讜拽 驻旨讜止转值讞址 讗侄转 讬指讚侄讱指 (转讛诇讬诐 拽诪讛, 讟讝) 讜讝讛讜 '诪职诇止讗 注讜旨诪职住讜止' 讜讗讜转 讜讬"讜 专讗砖讜谞讛 转转诪诇讗 讘讬讜"讚 讜讗讞专讜谞讛 讘诇讗 讬讜"讚 讜讘讝讛 讬讛讬讛 讛讞砖讘讜谉 诪讻讜讜谉.
讜注讜讚 谞专讗讛 诇讬 讘住"讚 诪讛 砖讗诪专讜 诪职诇止讗 注讜旨诪职住讜止 专诪讝 砖讬砖诇砖诇 诇讜 诪谉 讞诪砖讛 住驻讬专讜转 讛讘谞讬谉 砖讛诐 讞住讚 讙讘讜专讛 讜转驻讗专转 讜谞爪转 讜讛讜讚 砖讘讛诐 讬讛讬讛 讛转驻砖讟讜转 讞诪砖讛 讞住讚讬诐 讻谞讜讚注. 讜讬讚讜注 讚讗诇讜 讛讞诪砖讛 住驻讬专讜转 讛谞讝讻专 专诪讜讝讬诐 讘讞诪砖 讗爪讘注讜转 讛讬讚 讜讝讛 住讚专谉 讛讙讜讚诇 讞住讚 讗爪讘注 讙讘讜专讛 讗诪讛 转驻讗专转 拽诪讬爪讛 谞爪讞 讝专转 讛讜讚 讜讻诪讜 砖讻转讘 专讘讬谞讜 讝"诇 [讛讗专讬讝"诇] 讘砖注专 讛讻讜谞讜转 讚祝 讛' 注讬讬谉 砖诐. 讜讛讗讚诐 砖讛讜讗 注讜砖讛 诪爪讜讛 '诪职诇止讗 注讜旨诪职住讜止' 砖讻讜诇诇 讞诪砖讛 讗爪讘注讜转 讗讝 讛拽讚讜砖 讘专讜讱 讛讜讗 谞讜转谉 诇讜 '诪职诇止讗 注讜旨诪职住讜止' 讟讜讘讛 讚讛讬讬谞讜 诪砖诇砖诇 诇讜 砖驻注 诪谉 讛讞诪砖讛 住驻讬专讜转 讛专诪讜讝讬诐 讘讞诪砖 讗爪讘注讜转 砖讘讛诐 讛讜讗 讛转驻砖讟讜转 讛讞诪砖讛 讞住讚讬诐.
讜职讗指诪址专 诇值讬讛旨 讗址讘旨址讬值讬: 讜职讻执讬 讗侄驻职砖讈指专 诇讜止诪址专 讻旨值谉, 讜址讛植诇止讗 讻旨职讘指专 谞侄讗直诪址专 '诪执讬 诪指讚址讚 讘旨职砖讈指注殖诇讜止 诪址讬执诐 讜职砖讈指诪址讬执诐 讘旨址讝旨侄专侄转 转旨执讻旨值谉' (讬砖注讬讛 诪, 讬讘) 驻讬专讜砖 转讻讜谞转 讛砖诪讬诐 砖讛讜讗 讛注讜诇诐 讻讜诇讜 讛讬转讛 讘讛砖转诇砖诇讜转 讛砖驻注 砖诇 讞诪砖 住驻讬专讜转 诪讞住讚 注讚 讛讜讚 砖讛诐 专诪讜讝讬诐 诪讙讜讚诇 注讚 讝专转 讜讗讬讱 讛讗讚诐 砖讛讜讗 注讜诇诐 拽讟谉 住讜讘诇 讜诪讻讬诇 砖讬注讜专 讟讜讘讛 讻诪讚转 砖讬注讜专 讛注讜诇诐 讛讙讚讜诇 讛讝讛 讻讜诇讜? 讜转讬专抓 诇讜 讚诇注转讬讚 讬专讞讬讘 讛拽讚讜砖 讘专讜讱 讛讜讗 讙讘讜诇讜 砖诇 讻诇 爪讚讬拽 讜爪讚讬拽 砖讬讛讬讛 诇讜 砖"讬 注讜诇诪讜转 讜讗诐 讻谉 讬砖 讘讙讘讜诇讜 砖讬注讜专 诪住驻讬拽 诇专讜讘 讟讜讘讛 讛讝讗转 讗砖专 拽讘诇 '诪职诇止讗 注讜旨诪职住讜止'.
讜诪讛 砖讗诪专 诇讜 '诪址讗讬 讟址注职诪指讗 诇指讗 砖讈职讻执讬讞址转旨职 讘旨职讗址讙旨址讚职转旨指讗' 讻诇讜诪专 讗诐 讛讬讬转 讘讚专砖讛 砖讚讜专砖讬谉 讘讬讜诐 砖讘转 诇讗 讛讬讬转 诪转拽砖讬 讘讻讱 讻讬 讘讚专砖讛 讚专砖讜 砖注转讬讚 讛拽讚讜砖 讘专讜讱 讛讜讗 诇讛谞讞讬诇 诇讻诇 爪讚讬拽 砖"讬 注讜诇诪讜转 讜讗诐 讻谉 讘专讘讜讬 注讜诇诪讜转 讗诇讜 讬诪爪讗 讬讜转专 诪砖讬注讜专 讝讛 砖讘讗诪转 讗讬谉 讛爪讚讬拽 谞讜讞诇 注讜诇诐 讗讞讚 讘诇讘讚. 讜讛谞讛 注诇 讝讛 诪拽砖讬诐 讛注讜诇诐 讗诪讗讬 讗诪专讬 诇讛 诇讛讗 诪砖诪讬讛 讚专讘讗 讘专 诪专讬 讜讛诇讗 诪砖谞讛 注专讜讻讛 讛讬讗 讘住讜祝 注讜拽爪讬谉 (诪砖谞讛 注讜拽爪讬谉 讙, 讬讘) 诪砖诪讬讛 讚专讘讬 讬讛讜砖注 讘谉 诇讜讬? 讙诐 诪拽砖讬诐 讗讬讱 讗讘讬讬 谞注诇诪讛 诪诪谞讜 诪砖谞讛 讝讜?
讜谞专讗讛 诇讬 讘住"讚 讘诪砖谞讛 谞拽讬讟 '诇职讛址谞职讞执讬诇' 讜讬砖 诇驻专砖 讚讛诐 注讜诇诪讜转 拽讟谞讬诐 讗砖专 讻讜诇诐 讬讛讬讜 砖讬注讜专 注讜诇诐 讗讞讚 讚讛讗 讗驻讬诇讜 讙讜祝 讛讗讚诐 谞拽专讗 注讜诇诐 讘驻谞讬 注爪诪讜 讻诪讜 砖讗诪专讜 讘讙诪专讗 (转注谞讬转 讻讛.) 讘注讜讘讚讗 讚专讘讬 讗诇注讝专 讘谉 驻讚转 谞讬讞讗 诇讱 讚讗讞专讘讬讛 诇注诇诪讗. 讗讘诇 专讘讛 讘专 诪专讬 谞拽讬讟 注转讬讚 讛拽讚讜砖 讘专讜讱 讛讜讗 '诇执讬转旨值谉' 砖"讬 注讜诇诪讜转, 讜诇诪讛 砖讬谞讛 诇砖讜谉 讛诪砖谞讛 讚谞拽讟讛 '诇职讛址谞职讞执讬诇'? 讗诇讗 讘讗 诇诇诪讚谞讜 讛注讜诇诪讜转 讗诇讜 注讜诇诪讜转 讙讚讜诇讬诐 讛诐 讚讻诇 讛谞讜转谉 讘注讬谉 讬驻讛 讛讜讗 谞讜转谉 讜诇讻谉 谞拽讬讟 '诇执讬转旨值谉'.
讗讬 谞诪讬 诇砖讜谉 '诇职讛址谞职讞执讬诇' 讬砖 诇驻专砖 砖诇讗 讬转谉 诇讜 讻诇 砖"讬 注讜诇诪讜转 讻讜诇诐 讗诇讗 讬谞讞讬诇 讗讜转讜 讞诇拽 讘讻诇 注讜诇诐 讜注讜诇诐 诪讛诐 砖讬拽谞讛 诇讜 讘讛诐 讚讜拽讗 讗讱 诇砖讜谉 '诇指转值转 诇职讻指诇 爪址讚旨执讬拽' 诪砖诪注 砖讬转谉 诇讜 讛讻诇.
讜谞专讗讛 诇驻专砖 讘住"讚 讟注诐 诇诪住驻专 砖"讬 注讜诇诪讜转 讻讬 讛爪讚讬拽 诪讛驻讱 诪讚转 讛讚讬谉 诇诪讚转 专讞诪讬诐 讜诪讙讘讬专 诪讚转 讛讞住讚 讘注讜诇诐 讜讬讚讜注 砖诐 讗值志诇 讛讜讗 诪讚转 讛讞住讚 讚讻转讬讘 讞侄住侄讚 讗值志诇 讻指旨诇 讛址讬旨讜止诐 (转讛诇讬诐 谞讘, 讙) 讜诇讻谉 讗讘专讛诐 讗讘讬谞讜 注"讛 砖讛讜讗 讗讞讜讝 讘诪讚转 讛讞住讚 谞讜住祝 诇讜 讗讜转 讛' 讘砖诪讜 讻讚讬 砖讬讛讬讛 诪住驻专 砖诪讜 专诪"讞 砖讛讜讗 诪住驻专 讞' 驻注诪讬诐 讗鈥徶咀� [31脳8=248] 讜诇讻谉 讻转讬讘 讗值诇侄旨讛 转讜止诇职讚讜止转 讛址砖指旨讈诪址讬执诐 讜职讛指讗指专侄抓 讘职旨讛执讘指旨专职讗指诐 (讘专讗砖讬转 讘, 讚) 讜讗诪专讜 专讘讜转讬谞讜 讝"诇 (讝讜讛专 讞诇拽 讗壮 讚祝 驻讜: 讜注讜讚) 讘旨职'讗址讘职专指讛指诐' [248] 砖讛讬讗 诪住驻专 讞' 驻注诪讬诐 讗值志诇 砖讛诐 讗专讘注讛 诇讗专讘注讛 专讜讞讜转 讛砖诪讬诐 讜讗专讘注讛 诇讗专讘注 专讜讞讜转 讛讗专抓 讚讻转讬讘 讗指诪址专职转执旨讬 注讜止诇指诐 讞侄住侄讚 讬执讘指旨谞侄讛 (转讛诇讬诐 驻讟, 讙) 砖讛砖诪讬诐 讜讛讗专抓 拽讬讬诪讬诐 讘讞住讚, 讜诇讻谉 讗讜转讬讜转 讛讗讘讜转 讜讛讗诪讛讜转 讛诐 诇"讗 砖讛讜讗 讗讜转讬讜转 讗值志诇 砖讛讜讗 讞住讚 讻讬 讬注拽讘 讗讘讬谞讜 注"讛 谞拽专讗 讘砖诐 讬砖专讗诇 讙诐 讻谉. 讜讬讚讜注 讚讻诇 讚讘专 砖讘拽讚讜砖讛 讻诇讜诇 诪注砖专 讜讗诐 讻谉 讬讜"讚 驻注诪讬诐 讗值志诇 讛讜讗 诪住驻专 砖"讬 [31脳10=310] 诇讻讱 讛拽讚讜砖 讘专讜讱 讛讜讗 讬转谉 诇讻诇 爪讚讬拽 砖"讬 注讜诇诪讜转 注诇 讗砖专 讛讙讘讬专 讘诪注砖讬讜 讛讟讜讘 砖诐 讗值志诇 讘砖诇讬诪讜转讜 讘注讜诇诐.
讜谞专讗讛 诇专诪讜讝 讘住"讚 专诪讝 讛讻转讜讘 讜职讛指讬指讛 讗执诐 砖指讈诪止注址 转执旨砖职讈诪职注讜旨 讗侄诇 诪执爪职讜止转 讛殖' 讗直诇止拽值讬讻侄诐 (讚讘专讬诐 讬讗, 讬讙) 讜讛讬讬谞讜 '讗执诐 砖指讈诪止注址' 专讗砖讬 转讬讘讜转 '讗执诐 诪职讘址拽旨职砖讈执讬诐 砖讈职诇砖讈 诪值讗讜止转 讜址注植砖讉指专指讛 注讜止诇指诪讜止转' 爪专讬讱 砖讈侄转旨执砖讈职诪职注讜旨 讗侄诇 诪执爪职讜止转 讛殖' 讗直诇止拽值讬讻侄诐 砖讛诐 专诪"讞 诪爪讜转 讘住讜讚 讛讞住讚讬诐.
讜讘讝讛 讬讜讘谉 讛驻住讜拽 讘讬砖注讬讛 讻旨止讛 转旨止讗诪址专 讗侄诇 讛指注指诐 讛址讝侄旨讛 砖执讈诪职注讜旨 砖指讈诪讜止注址 讜职讗址诇 转指旨讘执讬谞讜旨 讜旨专职讗讜旨 专指讗讜止 讜职讗址诇 转值旨讚指注讜旨 (讬砖注讬讛 讜, 讟) 专爪讜谞讜 诇讜诪专 讗讬讱 讗注砖讛 讜讗转谞讛讙 注诪讻诐? 讗诐 讗讜诪专 诇讻诐 砖讻专 注讜诇诐 讛讘讗 讻讚讬 砖转转驻注诇讜 注诇 讬讚讬 讝讛 讗讬谞讜 诪讜注讬诇 注诪讻诐! 讜讝讛讜 讗诐 讗讜诪专 诇讻诐 砖执讈诪职注讜旨 砖指讈诪讜止注址 专讗砖讬 转讬讘讜转 '砖讈职诇砖讈 诪值讗讜止转 讜址注植砖讉指专指讛 注讜止诇指诪讜止转' 讛谞讛 讗转诐 注讜砖讬诐 注爪诪讻诐 讘诇 转讚注讜 诪讚讘专 讝讛 讜诇讗 转讜注讬诇 讛砖诪讜注讛 讝讗转 诇讻诐 砖转讟讬讘讜 讚专讻讻诐, 讜讗诐 讗诪专转讬 诇讛讘讬讗 讬住讜专讬谉 注诇讬讻诐 讻讚讬 砖转专讗讜 专讗讜 诇砖讜谉 讬专讗讛 讛谞讛 讗转诐 注讜砖讬诐 注爪诪讻诐 讻讗诇讜 讗讬谞讻诐 诪讘讬谞讬诐 讚讘专讬诐 讗诇讜 砖讗谞讬 诪驻讞讬讚 讗转讻诐 讘诐 讛讻诇诇 讛注讜诇讛 讗讬谉 讗转诐 讞讜讝专讬诐 诇诪讜讟讘 诇讗 讘讻讱 讜诇讗 讘讻讱.



讻旨指诇 讛址诪旨址砖讈职讞执讬专 驻旨指谞指讬讜 注址诇 讚旨执讘职专值讬 转讜止专指讛 讘旨指注讜止诇指诐 讛址讝旨侄讛 讛址拽旨指讚讜止砖讈 讘旨指专讜旨讱职 讛讜旨讗 诪址讘职讛执讬拽 讝执讬讜指讬讜 诇指注讜止诇指诐 讛址讘旨指讗, 砖讈侄谞旨侄讗直诪址专: "诪址专职讗值讛讜旨 讻旨址诇旨职讘指谞讜止谉 讘旨指讞讜旨专 讻旨指讗植专指讝执讬诐" (砖讬专 讛砖讬专讬诐 讛, 讟讜). 讬砖 诇讛拽砖讜转 讛讬讻讗 专诪讬讝讛 讛砖讞专讛 讘讻转讜讘? 讜诪讛 砖驻讬专砖 专砖"讬 讝"诇 讚讻转讬讘 诇注讬诇 诪讬谞讬讛 砖职讈讞止专讜止转 讻指旨注讜止专值讘 (砖讬专 讛砖讬专讬诐 讛, 讬讗) 谞专讗讛 讚讜讞拽 讚讘砖诇诪讗 讞执讻旨讜止 诪址诪职转址拽执旨讬诐 (砖讬专 讛砖讬专讬诐 讛, 讟讝) 讛讬讗 住诪讜讱 诪诪砖 讚讻转讬讘 (砖讬专 讛砖讬专讬诐 讛, 讟讜) 讘指旨讞讜旨专 讻指旨讗植专指讝执讬诐 讞执讻旨讜止 诪址诪职转址拽执旨讬诐 讗讘诇 砖职讈讞止专讜止转 讻指旨注讜止专值讘 讻转讬讘 拽讜讚诐 讞诪砖讛 驻住讜拽讬诐.
讜谞专讗讛 诇讬 讘住"讚 讚谞专诪讝 讝讛 讘讙讜祝 讛驻住讜拽 讛讝讛 注爪诪讜 讚讬讚讜注 转讜讻讜 砖诇 讚讙 诪专讗讛讜 砖讞讜专 诪讛 砖讗讬谉 讻谉 讘砖讗专 讘专讬讜转 诇讗 谞诪爪讗 讻谉 讻讬 讚讜拽讗 转讜讻诐 讜拽专讘诐 砖讛讜讗 诪拽讜诐 讛讻专住 诪专讗讛讜 砖讞讜专 讜谞专诪讝 讝讛 讘转讬讘转 讻址旨诇职旨讘指谞讜止谉 砖转讞诇拽 讛转讬讘讛 诇砖转讬诐 讜拽专讬 讘讛 '讻旨职诇值讘 谞讜旨谉' 讜讛讬讬谞讜 讛讚讙 砖谞拽专讗 谞讜谉, 讜诇讘 讛讬讬谞讜 转讜讱 讜讝讛讜 砖谞讗诪专 '诪址专职讗值讛讜旨 讻旨职诇值讘 谞讜旨谉' 砖讛讜讗 砖讞讜专 讻诇讜诪专 诪讬 砖讛讜讗 讘注讜诇诐 讛讝讛 诪专讗讛 驻谞讬讜 砖讞讜专 讘注讘讜专 讚讘专讬 转讜专讛 讻诪讜 转讜讻讜 砖诇 谞讜谉 讻讬 讻诇 转讜讱 谞拽专讗 诇值讘 讗讝 诇注转讬讚 讬讛讬讛 '诪址专职讗值讛讜旨 讻址旨诇职旨讘指谞讜止谉' 砖讬转诇讘谉 讜讬讘讛讬拽 讝讬讜讜 讜驻住讜拽 讝讛 谞讚专砖 讻驻诇讬诐 '诪址专职讗值讛讜旨 讻旨职诇值讘 谞讜旨谉' 讗讝 讬讛讬讛 '诪址专职讗值讛讜旨 讻址旨诇职旨讘指谞讜止谉'. 讜住诪讱 诇讝讛 '讞执讻旨讜止 诪址诪职转址拽执旨讬诐' 诇讜诪专 讚讝讛 讗讬讬专讬 讘转诇诪讬讚讬 讞讻诪讬诐 砖诪砖讞讬专 驻谞讬讜 讘注讜诇诐 讛讝讛 注诇 讚讘专讬 转讜专讛.



讻旨指诇 讛址诪旨址专职注执讬讘 注址爪职诪讜止 注址诇 讚旨执讘职专值讬 转讜止专指讛 讘旨指注讜止诇指诐 讛址讝旨侄讛 讛址拽旨指讚讜止砖讈 讘旨指专讜旨讱职 讛讜旨讗 诪址砖讉职讘旨执讬注讜止 诇指注讜止诇指诐 讛址讘旨指讗 , 砖讈侄谞旨侄讗直诪址专 "讬执专职讜职讬只谉 诪执讚旨侄砖讈侄谉 讘旨值讬转侄讱指 讜职谞址讞址诇 注植讚指谞侄讬讱指 转址砖讈职拽值诐" (转讛诇讬诐 诇讜, 讟). 谞专讗讛 诇讬 讘住"讚 讚讘专 讝讛 专诪讜讝 讘讙讜驻讜 砖诇 驻住讜拽 讜讛讜讗 讻讬 '讘旨值讬转侄讱指' 讛讜讗 讘讬转 讛诪讚专砖 讜砖诐 诇讗 讬砖 讚砖谉 讙讜驻谞讬讬 讗诇讗 讚砖谉 谞驻砖讬讬 讛讬讗 讛转讜专讛 砖谞讛谞讬转 讘讛 讛谞驻砖 讜讬讚讜注 讚讛诪转专讜讜讛 诪讚砖谉 讛谞驻砖讬讬 诪讜讻专讞 砖讬讛讬讛 专注讘 诪讚砖谉 讛讙讜驻谞讬讬 讜讻诪讜 砖讗诪专 专讘 诇专讘 讻讛谞讗 '讜职诇止讗 转执诪指旨爪值讗 讘职旨讗侄专侄抓 讛址讞址讬执旨讬诐' (讗讬讜讘 讻讞, 讬讙) 诇讗 转诪爪讗 讻诪讬 砖诪注讚谉 注爪诪讜 讜讻讜'. 讜诇讝讛 讗诪专 '讬执专职讜职讬只谉 诪执讚旨侄砖讈侄谉 讘旨值讬转侄讱指' 讛讜讗 讚砖谉 讛谞驻砖讬讬 讛讘讗 注诇 讬讚讬 专注讘讜谉 砖诇 讚砖谉 讛讙讜驻谞讬讬 注诇 讬讚讬 讻讱 讝讜讻讬诐 讻讬 '谞址讞址诇 注植讚指谞侄讬讱指' 砖讛讜讗 砖驻注 讙谉 注讚谉 '转址砖讈职拽值诐' 诇注转讬讚 讘注讜诇诐 讛讘讗.
讜讘讚专讱 讛诇爪讛 谞专讗讛 诇讬 讘住"讚 讻讬 '讚旨侄砖讈侄谉' 专爪讜谞讜 诇讜诪专 讗驻专 砖讛讜讗 拽讟诪讗 讻诪讜 讜职讛值专执讬诐 讗侄转 讛址讚侄旨砖侄讈谉 讗侄诇 诪执讞讜旨抓 诇址诪址旨讞植谞侄讛 (讜讬拽专讗 讜, 讚) 讜讛谞讛 讗诪专讜 注诇 讞讻诐 讗讞讚 诪讬诪讬讜 诇讗 讗讻诇 转讘砖讬诇 讘讞讜诇 砖讛讜讗 讞诐 诪讞讜诐 讙讞诇讬诐 讗诇讗 专拽 诪讞讜诐 讗驻专 砖讛讜讗 讞诪讜诐 诪注讟 讻讬 讘谞讬 讘讬转讜 讗讜讻诇讬谉 讛转讘砖讬诇 诇注转 注专讘 讜讛讜讗 注讜住拽 讘诇讬诪讜讚 注讚 砖注讛 讞诪砖讬转 讗讜 砖砖讬转 诪谉 讛诇讬诇讛 讜诪谞讬讞讬诐 诇讜 讗讻讬诇转讜 注诇 讛讻讬专讛 讜注讚 砖注讛 讞诪砖讬转 讬讻讘讜 讛讙讞诇讬诐 讜讬砖讗专 讗驻专 砖讛讜讗 讞诐 诪注讟. 讜讝讛讜 砖谞讗诪专 '讬执专职讜职讬只谉 诪执讚旨侄砖讈侄谉' 专爪讜谞讜 诇讜诪专 讬专讜讬讜谉 诪讗讻讬诇转诐 专拽 诪讞讜诐 讛讚砖谉 讘诇讘讚 讘砖讘讬诇 砖讛诐 注讜住拽讬诐 讘转讜专讛 讻讗讜转讜 讞讻诐 讛谞讛 讗诇讜 讝讜讻讬诐 讻讬 '讬执专职讜职讬只谉 诪执讚旨侄砖讈侄谉 讘旨值讬转侄讱指' 诇注转讬讚 '讜职谞址讞址诇 注植讚指谞侄讬讱指 转址砖讈职拽值诐'. 讜讘讝讛 讬讜讘谉 诪讛 砖谞讗诪专 '讬执专职讜职讬只谉 诪执讚旨侄砖讈侄谉' 谞讚专砖 讻驻诇讬诐 讻诇讜诪专 讗讜转诐 讗砖专 讬专讜讬讜谉 专拽 诪讚砖谉 诪讞诪转 讞砖拽诐 讘转讜专讛 讝讜讻讬诐 砖讈侄讬旨执专职讜职讬只谉 诪执讚旨侄砖讈侄谉 讘旨值讬转侄讱指 讜职谞址讞址诇 注植讚指谞侄讬讱指 转址砖讈职拽值诐.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讝讛 讛拽讜专讗 专讘讜 讘砖诪讜. 注讬' 讬讘诪讜转 谞讝 注"讘 转讚"讛 讗诪专:





讘讗专 砖讘注

(讛讙讛"讛 诪注讜诇诐 诇讗 砖专讜 诇谉 注讜专讘讗 讜诇讗 讗住专讜 诇谉 讬讜谞讛 讗诪专 讛诪讞讘专 讗诇讜 讗谞讬 讛讬讬转讬 砖讜诪注 讻讱 讛讬讬转讬 诪砖讬讘 诇讛诐 转砖讜讘讛 谞爪讞转 砖讛专讬 砖专讜 诇谉 讞讝讬专 讜讗住专讜 诇谉 讬讜谞讛 讜讝讛讜 驻转专讜谞讜 讛砖讜讞讟 讘讛诪讛 讜诪爪讗 讘讛 讞讝讬专 诪讜转专 讘讗讻讬诇讛 讬讜谞讛 讗住讜专 讘讗讻讬诇讛 诪讗讬 讟注诪讗 讘讛诪讛 讘讘讛诪讛 转讗讻诇讜 讜诇讗 注讜祝 讘讘讛诪讛 讻讚讗讬转讗 讘驻专拽 讘讛诪讛 讛诪拽砖讛 讜讘讬专讜砖诇诪讬 讘驻专拽 讘转专讗 讚诪住讻转 转专讜诪讛 讜讻谉 讻转讘 讛专"讬 讘转砖讜讘讛 讜讛讘讬讗讜 专讘讬谞讜 讬专讜讞诐 讘住驻专 讗讚诐 讜讞讜讛 讘讞诇拽 讛' 谞转讬讘 讟"讜 讗讜转 讟' 讜讻谉 讗砖讻讞谉 注讜讚 注谞讬谉 讗讞专 讘诪住讻转 注"讗 驻专拽 讗讬谉 诪注诪讬讚讬谉 讗诪专 讗讘讬讬 讛讗讬 讞诪专讗 讚讬诪讗 砖专讬 转讜专讗 讚讬诪讗 讗住讬专 讜住讬诪谞讬讱 讟诪讗 讟讛讜专 讟讛讜专 讟诪讗 注"讻 讛讙讛"讛):



讗诪专 诇讬讛 讗讘讬讬 讜讻讬 讗驻砖专 诇讜诪专 讻谉. 驻专砖"讬 讛讬讗讱 讗讚诐 讬讻讜诇 诇拽讘诇 诪诇讗 注讜诪住讜 砖诇 讛拽讘"讛 讜讛专讬 讗讬谉 诇讜 诪拽讜诐 诇讬转谉 讻讜'. 转诪讬讛 讗谞讬 驻讛 拽讚讜砖 讬讗诪专 讚讘专 讝讛 砖注诇讛 注诇 讚注转 讗讘讬讬 诪讞砖讘讛 讝专讛 讝讜 砖讗讬谉 诇讜 诪拽讜诐 诇讬转谉 讻讜' 讛讬讚 讛' 转拽爪专. 诇讻谉 谞"诇 诇驻专砖 砖讗讘讬讬 诇讗 转诇讛 讛讞住专讜谉 诪讘诇转讬 讬讻讜诇转 讛' 讘讛拽讘"讛 讞诇讬诇讛 专拽 讘讗讚诐 讜讛讻讬 拽讗诪专 讜讻讬 讗驻砖专 诇讜诪专 讻谉 砖讬讛讗 讛拽讘"讛 谞讜转谉 诇讗讚诐 诪诇讗 讞驻谞讬讜 讜讛诇讗 讗讬谞讜 讬讻讜诇 诇住讘讜诇 讻诇 讻讱 讜讛砖讬讘 诇讜 专讘 讚讬诪讬 诪"讟 诇讗 砖讻讬讞转 讘讗讙讚转讗 注转讬讚 讛拽讘"讛 诇讬转谉 诇讻诇 爪讚讬拽 讜爪讚讬拽 砖"讬 注讜诇诪讜转 讻诇讜诪专 讗"讻 讘注诇 讻专讞讱 爪专讬讱 讗转讛 诇讜诪专 砖讛拽讘"讛 谞讜转谉 讻讞 讘爪讚讬拽讬诐 诇拽讘诇 讟讜讘转谉 讜讻讬讜谉 讚讻诇 讛注讜诇诐 讻讜诇讜 讗讬谞讜 讗诇讗 讻诪讝专转 讜注讚 讗讙讜讚诇 诪诪讬诇讗 诇驻讬 注专讱 讝讛 砖"讬 注讜诇诪讜转 讛讜讬 诪诇讗 讞驻谞讬讜 砖诇 讛拽讘"讛. 讻谉 谞"诇:



讚讻转讬讘 讘住讗住讗讛 讘砖诇讞讛 转专讬讘谞讛. 讗注"讙 讚驻砖讟讬讛 讚拽专讗 诪讬讬专讬 讘诪讚转 驻讜专注谞讜转 讜讘讛讻讬 诪讬讬转讬 讛讙诪专讗 讘驻"拽 讚住讜讟讛 诪讻诇 诪拽讜诐 讬诇讬祝 诪讬谞讬讛 讙诐 讻谉 讘诪讚转 讟讜讘讛:





诪专讗讬转 讛注讬谉

诇讜讬 讘专 砖诪讜讗诇 讜专讘 讛讜谞讗 讘专 讞讬讬讗 讛讜讜 诪转拽谞讬 诪讟驻讞讜转 讜讻讜' 讛讗 诪讙讬诇转 讗住转专 诇讗 讘注讬讗 诪讟驻讞转 讗"诇 讻讛"讙 谞诪讬 诪讬讞讝讬 讗驻拽讬专讜转讗. 驻讬专砖"讬 讝"诇 讚讛讜诇"诇 讘诇砖讜谉 砖讗诇讛 爪专讬讻讛 讗讜 讗讬谞讛 爪专讬讻讛 讜讻转讘 讛专讘 讬砖专砖 讬注拽讘 讗讬讻讗 诇诪讬讚拽 讗诪讗讬 诇讗 驻讬专砖 讚诪砖讜诐 讚讗诪专 讛讗讬 诪讞讝讬 讗驻拽讬专讜转讗 讻诪讜 讛讗讬 爪"诪 讜讻转讘 讛专讘 转讗讜讛 诇注讬谞讬诐 讚诇讗 砖讬讬讱 讘讝讬讜谉 专拽 讙讘讬 转"讞 讚讗讜诪专 讛谞讬 专讘谞谉 诪砖讗"讻 讚讗讜诪专 讛讗讬 诪讙讬诇转 讗住转专 诇诪注讜讟讬 诪讙诇讜转 讗讞专讜转 诪砖"讛 驻讬专砖 讗驻拽专讜转讗 砖诇讗 砖讗诇 诇专讘讜 讜诇讬转讗 讚诇"讙 讛讗讬 专拽 讛讗 诪讙讬诇转 讗住转专 讜讻讚驻讬专砖"讬 讛讗 讜讚讗讬 讗讬谞讛 爪专讬讻讛 诪讟驻讞转 讻讗讞专讜转 讜转讬专讜爪讜 讗讬谞讜 诪讜讘谉 讚讗"讛 讙诐 讛谞讬 专讘谞谉 讗讬诪讗 诇诪注讜讟讬 专讘谞谉 讗讞专讬谞讬 注讻"诇 讛专讘 讬砖专砖 讬注拽讘 讝"诇 讜讗讬讘专讗 讚讬砖 诪拽讜诐 讚拽讚讜拽 诇讻讗讜专讛 注诇 专砖"讬 讝"诇 讚诪诪讛 砖住讬讚专 讛砖"住 讛讗讬 注讜讘讚讗 讚诪讟驻讞讜转 住诪讜讱 诇讝讛 讜讛驻住讬拽 讘讬谉 讝讛 诇诪讬诪专讗 专讘 谞讞诪谉 讚讗诪专 讝讛 讛拽讜专讗 诇专讘讜 讘砖诪讜 讚拽讗讬 诇驻专砖 诪讛讜 讗驻讬拽讜专讜住 讚专讘 驻驻讗 讗诪专 讚讗驻讬拽讜专讜住 讛讜讬 诪讬 砖讗诪专 讛谞讬 专讘谞谉 讜专讘 谞讞诪谉 讗诪专 讛拽讜专讗 诇专讘讜 讘砖诪讜 讜讘砖诇诪讗 讗诐 谞驻专砖 讚诪"砖 讛讗 诪讙讬诇转 讗住转专 讛讜讬 讻讗讜诪专 讛谞讬 专讘谞谉 谞讬讞讗 讚拽讘注 讛讗讬 注讜讘讚讗 讛讻讗 住诪讜讱 诇诪"砖 专讘 驻驻讗. 讗讘诇 讗诐 讛讜讗 讻驻讬专砖"讬 诪讗讬 砖讬讗讟讬讛 讛讻讗 讛讜"诇 诇住讚专讜 诇拽诪谉 讙讘讬 诪讗谉 讚讗诪专 讬讬砖专 讜讘注讬 讗讬 讛讗 讛讜讬 讗驻拽讬专讜转讗 讜砖诐 讬讘讬讗 讛讱 注讜讘讚讗. 讜诪讗讬 讚讚讞讬 讛专讘 讬砖专砖 讬注拽讘 讚诇"讙 讛讗讬 讗诇讗 讛讗. 诇讻讬 转讚讜拽 讗讝 转讘讬谉 讚讛讗 诪讙讬诇转 讗住转专 讜讛讗讬 诪讙讬诇转 讗住转专 砖拽讜诇讬诐 讛诐. 讜诪"砖 讚转讬专讜抓 讛专讘 转讗讜讛 诇注讬谞讬诐 讗讬谞讜 诪讜讘谉 讚讙诐 讛谞讬 专讘谞谉 诇诪注讜讟讬 专讘谞谉 讗讞专讬谞讬. 诇讬"砖专讬 诇谉 诪专 讚讛讗 讻转讘 专砖"讬 讝"诇 讚讛讜诇"诇 讛谞讛讜 专讘谞谉 讗讜 专讘讜转谞讜. 讗讱 诪爪讚 讗讞专 诇讗 谞讛讬专讗 转讬专讜抓 讛' 转"诇 讚诪讗讬 拽讗诪专 讚讛讗讬 诪讙讬诇转 讗住转专 诇诪注讜讟讬 诪讙讬诇讜转 讗讞专讜转 讛专讬 讘讗讜转 诪讙诇转 讗住转专 诇讞讜讚 讬讚注谞讜 讚注诇 诪讙讬诇转 讗住转专 诇讞讜讚 诪讬讬专讬. 讗诪谞诐 讗驻砖专 讚讻讜谞转 讛专讘 转"诇 讛讬讗 讚讘讗讜诪专讜 讛谞讬 专讘谞谉 讬砖 讘诪砖诪注 诇砖讜谉 讘讬讝讜讬 讗讘诇 讘讗讜诪专讜 讛讗讬 诪讙讬诇转 讗住转专 诇讗 讬砖 住"讚 讚讛讜讬 讝诇讝讜诇 讻讬 讗诐 诇讜' 诪讙讬诇转 讗住转专 讜诇讗 诪讙讬诇讛 讗讞专转 讜讗讛"谞 讚诇讗 讛讜讛 爪"诇 讛讗讬 讗诪谞诐 讙诐 讚讗诪专 讛讗讬 讗讬谉 讻讗谉 爪讚 讘讬讝讜讬 讜诪砖讜"讛 讘讞专 专砖"讬 诇驻专砖 讚诇讗 砖讗诇 诪专讘讜 讜诇讛讬讜转 注谞讬谉 讗驻拽讬专讜转讗 拽讘注讜 讻讗谉 讛砖"住 讜讚讜"拽 讛讟讘:


专讘 谞讞诪谉 讗诪专 讝讛 讛拽讜专讗 诇专讘讜 讘砖诪讜. 驻讬专砖 专砖"讬 砖讗讬谞讜 讗讜诪专 诪讜专讬 讜专讘讬 驻诇讜谞讬. 讛专讘 砖驻转讬 讻讛谉 讬"讚 住讬诪谉 专诪"讘 讻转讘 讚讗诐 讗讜诪专 诪讜专讬 讜专讘讬 驻诇讜谞讬 讚讜拽讗 砖诇讗 讘驻谞讬讜 砖专讬. 讜讚讘专讬 讛专讘 讝"诇 拽砖讬诐 讚讛讗 拽专讗 讻转讬讘 讗讚讜谞讬 诪砖讛 讻诇讗诐 讜讬砖 诪讬 砖专爪讛 诇讬砖讘 讚讘专讬讜 讜讗谞讬 讘注谞讬讬 讻转讘转讬 讘砖讬讜专讬 讘专讻讛 砖诐 讚讗讬谞讜 诪谉 讛讬砖讜讘: 
讜讛讬讛 诪拽讜诐 诇讜诪专 讚讗讬谉 诇诇诪讜讚 诪讚讻转讬讘 讗讚讜谞讬 诪砖讛 诇讛转讬专 诇讜诪专 讘驻谞讬讜 诪讜专讬 讜专讘讬 驻诇讜谞讬 讛讙诐 砖讛专讘 砖"讱 诇讗 讻讬讜讬谉 诇讝讛 讜讛讜讗 讚讻转讘讜 转讜住驻讜转 讬砖谞讬诐 住讜祝 讬讜诪讗 讙讘讬 诪讗讬 讚讗诪专 讗讝讬诇 讗讘讗 诇诪拽讟诇 讙讘专讗 讚讗注"讙 讚专讘 砖诪讜 讗讘讗 讻讬讜谉 讚讗讘讗 讬砖 讘诪砖诪注讜 讚专讱 讻讘讜讚 砖拽讜专讬谉 讗讜转讜 讗讘讬 讛讙诐 砖讛讜讗 砖诐 讛注爪诐 砖专讬 讜讻驻"讝 砖诐 诪砖讛 讚讬砖 讘讜 专讝讬谉 注讬诇讗讬谉 砖讛讜讗 讗讜转讬讜转 砖诐 拽讚讜砖 诪注"讘 砖诪讜转 讜讻谉 讛讜讗 讙讬诪讟专讬讗 讗诇 砖讚讬 讜讻讬讜爪讗 讗"讻 砖专讬 诇讬讛 诇拽专讜转讜 讘驻谞讬讜 诪砖讛 讜讛讜讬 注讚讬祝 诪讗讘讗 讜讗讬谉 诇诇诪讜讚 诪砖诐 诇注诇诪讗 讜讬转拽讬讬诐 讚讬谞讜 砖诇 讛专讘 砖"讱 讝"诇 讛讙诐 砖讛讜讗 诇讗 讻讬讜讬谉 诇讝讛. 讗诪谞诐 谞专讗讛 讚讗讬谉 诇讛讜爪讬讗 讚讬谉 注诇 驻讬 讙讬诪讟专讬讗 讜住讜讚讜转. 讜讬砖 诇谞讜 诇诇诪讜讚 诪驻砖讟 讛讻转讜讘 讚讙诐 讘驻谞讬讜 讻砖讗讜诪专 诪讜专讬 驻诇讜谞讬 砖专讬 讜讘讜讚讗讬 讚讗讬 诇讗 讛讜讛 砖专讬 诇讗 讛讬讛 讻讜转讘 讛讻转讜讘 讻讱 讜诇讗 住诪讱 讛讻转讜讘 砖谞注砖讛 讙讬诪讟专讬讗 讜住讜讚讜转. 讜注讜讚 讚讗讬 讛讻讬 诇讗 诇讬诪讗 讗讚讜谞讬 诪砖讛 讗诇讗 诪砖讛 诇讞讜讚 讚讻驻讬 讛讗诪讜专 讗讬谞讜 诪讜转专 讗诐 讬讗诪专 讗讚讜谞讬 讜讛讛转专 讛讜讗 讚砖诐 诪砖讛 砖讗谞讬 砖讛讜讗 拽讚讜砖 讜讛讜讗 讻讘讜讚 诇诪砖讛 讗"讻 诇讗 讛讜诇"诇 讗讚讜谞讬 诪砖讛 讻讬 讗诐 诪砖讛 诇讞讜讚 讗诇讗 讜讚讗讬 诪讚讗诪专 讗讚讜谞讬 诪砖讛 讜讚讗讬 诪讜转专 讗驻讬诇讜 讘驻谞讬讜 诇讜诪专 诪讜专讬 驻诇讜谞讬 讜讻诪讜 讚诪讜讻讞 诪诪"砖 诪专谉 讘讻住祝 诪砖谞讛 讜讻诪"砖 讛专讘 驻专讬 讞讚砖 讜讻谉 注讬拽专. 讗讱 诪讚讘专 讚专讱 转驻诇讛 诇驻谞讬 讛' 讻转讜讘 讘住驻专 讞住讬讚讬诐 讚诇讗 讬讝讻讬专 转讜讗专 讚讗讬谉 讙讘讛讜转 诇驻谞讬 讛诪拽讜诐 讜诪讬讛讜 谞专讗讛 砖讙诐 砖讛讜讗 诪讚讘专 诇驻谞讬 讛' 讘转驻诇讛 讬讻讜诇 诇讜诪专 讗讘讬 驻诇讜谞讬 讻诪讜 砖讛讬讛 讗讜诪专 砖诇诪讛 讛注"讛 诇驻谞讬 讛' 讜驻砖讜讟:


诪驻谞讬 诪讛 谞注谞砖 讙讞讝讬 诪驻谞讬 砖拽专讗 诇专讘讜 讘砖诪讜 讜讻讜'. 驻讬专讜砖 诪讛讻转讜讘 讛讝讛 砖诪注讬谞谉 讚讝讛 讛讬讛 诪谞讛讙讜 诇拽专讜讗 诇专讘讜 讘砖诪讜 讜注讘讬专讛 讝讜 讛注谞讬砖转讜 诇讬驻讜诇 讜诇讛诇讻讚 讘诪讛 砖谞诇讻讚 讜讻谉 讻转讘讜 讝"诇:





驻转讞 注讬谞讬诐

诇讗 砖专讜 诇谉 注讜专讘讗 讜讻讜'. 注诪"砖 讛专讘 讘讗专 砖讘注 讜拽爪转 诪讝讛 讻转讘 诪讛专"诐 砖讬祝 讘诇讬拽讜讟讬诐 砖讘住讜祝 讚祝 讟"讜 注"讗 诪讚驻讜住 讚讬讛专谉 驻讗专讟 注"砖:


讗砖转诇讬 讜讗诪专 讻讙讜谉 讛谞讬 专讘谞谉 讜讻讜'. 讻转讘 讛专讘 注讬讜谉 讬注拽讘 讗砖转诇讬 讜讻讜' 讜讗讜转讬讘 讘转注谞讬转讗 讚砖讻讞讛 诇讗 讛讜讬 讗讜谞住 注讻"诇 讜诇讗讜 诪讬诇转讗 驻住讬拽转讗 讛讬讗 讜讻讘专 讛专讘 讙讜驻讬讛 讘讬讗专 注谞讬谉 讝讛 讘讗讜专讱 讘转砖讜讘转讜 讘讞诇拽 讘' 住讬诪谉 拽诪"讞 讜讛讻讗 谞专讗讛 讚谞讞砖讘 诇砖讜讙讙 讜爪专讬讱 诇讻驻专讛 讻诪"砖 讛专讘 讝"诇 讜诇讻讱 讬转讬讘 讘转注谞讬转讗 诇讻驻专 注诇 砖讙讙转讜:


专讘 谞讞诪谉 讗诪专 讝讛 讛拽讜专讗 诇专讘讜 讘砖诪讜. 驻讬专砖"讬 砖讗讬谞讜 讗讜诪专 诪讜专讬 讜专讘讬 驻诇讜谞讬. 讜讛专"讘 砖"讱 讻转讘 讚讜拽讗 砖诇讗 讘驻谞讬讜. 讜讚讘专讬讜 拽砖讬诐 砖讛专讬 诪专谉 讘讻"诪 驻"讛 讚转"转 讻转讘 注诇 讚讘专讬 专砖"讬 讜诪拽专讗 诪住讬讬注讜 讗讚讜谞讬 诪砖讛 讜讛转诐 讘驻谞讬讜 讛讜讛 讜讻谉 讛砖讬讙讜 讛专讘 驻专"讞 诪讚讻转讬讘 讗讚讜谞讬 诪砖讛 讜讻诪讜 砖讛讘讗转讬 讘注谞讬讜转讬 讘住驻专讬 讛拽讟谉 讘专讻讬 讬讜住祝 讬"讚 住讬诪谉 专诪"讘 讗讜转 讬"讝. 讜专讘 讗讞讚 专爪讛 诇讬砖讘 讚讘专讬 讛专讘 砖"讱 讜讻转讘转讬 注诇讬讜 讘注谞讬讜转讬 讘拽讜谞讟专住 诪讞讝讬拽 讘专讻讛 砖诐 讘住"讚:


讚讗诪专讬 讘诪注专讘讗 诪砖诪讬讛 讚专讘讗 讘专 诪专讬 注转讬讚 讛拽讘"讛 诇讛谞讞讬诇 诇讻诇 爪讚讬拽 讜讻讜'. 拽砖讛 讚诪砖谞讛 砖诇讬诪讛 讘住讬讜诐 讛砖"住 讗专讬讘"诇 注转讬讚 讛拽讘"讛 讜讻讜' 讜讗诪讗讬 转诇讗讛 讘专讘讗 讘专 诪专讬 讜注诪"砖 讘注谞讬讜转谞讜 砖诐 讘诪住讻转 注讜拽爪讬谉 讘住"讚:

